Document ID: 32015R0389

IZVEDBENA UREDBA KOMISIJE (EU) 2015/389
z dne 5. marca 2015
o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
ob upoštevanju naslednjega:
(1)
Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura), ki je del Priloge I k navedeni uredbi.
(2)
Za določanje vsebnosti olja v izdelkih pod tarifnimi podštevilkami od 2712 90 31 do 2712 90 39 kombinirane nomenklature določa točka (a) dodatne opombe 4 k poglavju 27 drugega dela kombinirane nomenklature uporabo metode, določene v standardu, ki ga je sprejela Mednarodna organizacija za standardizacijo (ISO 2908).
(3)
Mednarodna organizacija za standardizacijo je standard ISO 2908 leta 2006 umaknila in ga ni nadomestila. Poleg tega Evropski odbor za standardizacijo ni določil standarda EN, ki bi določal metodo, enakovredno metodi ISO 2908. Carinski laboratoriji bi zato morali imeti možnost, da po lastni izbiri uporabljajo ustrezne delovne metode za določanje vsebnosti olja v izdelkih pod tarifnimi podštevilkami od 2712 90 31 do 2712 90 39 kombinirane nomenklature.
(4)
Poleg tega je primerno v točki (a) dodatne opombe 4 k poglavju 27 drugega dela kombinirane nomenklature jasno navesti, da se vsebnost olja določi kot masni odstotek.
(5)
Zato je primerno točko (a) dodatne opombe 4 k poglavju 27 drugega dela kombinirane nomenklature spremeniti tako, da se črta sklic na mednarodni standard, ki je bil umaknjen, in pojasni enota, v kateri se navaja vsebnost olja.
(6)
Uredbo (EGS) št. 2658/87 bi bilo zato treba ustrezno spremeniti.
(7)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
V poglavju 27 drugega dela kombinirane nomenklature, določene v Prilogi I k Uredbi (EGS) št. 2658/87, se točka (a) dodatne opombe 4 nadomesti z naslednjim:
„(a)
z vsebnostjo olja 3,5 mas. % ali več, če je njihova viskoznost pri 100 °C pod 9 × 10- 6 m2 s- 1 po metodi EN ISO 3104; ali“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. marca 2015

Labels: 7
3
14